Valinčiai (Seinų apskritis)

Valinčiaihttp://www.vlkk.lt/i/u/file/Nutarimai/atvirkstinis_lenkijos.pdf  () – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 6 km į rytus nuo Punsko, apie 19 km į šiaurės vakarus nuo Seinų ir 128 km į šiaurę nuo vaivadijos centro Balstogės. Daugiau kaip 90 % kaimo gyventojų yra lietuviai. Geležinkelis Šeštokai-Varšuva.

 Istorija 
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Valinčiuose surasti paleolito laikų žmonių gyvenimo pėdsakai. Kaimas minimas nuo 1642 m. kaip Naujieji Kampuočiai. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Tarpukaryje veikė lietuviškų organizacijų padaliniai. 1915–1919 m. ir 1956–1978 m. veikė lietuviška pradinė mokykla. Pokaryje įkurtas valstybinis ūkis. Kaime 1955–1984 m. surengta 15 saviveiklinių vaidinimų.Birutė Baguckaitė. Teatras vakar ir šiandien  1962 m. kovo 2 d. įsikūrė Lenkijos visuomeninės kultūros draugijos padalinys. Į Valinčius įjungtas buvęs Jeruzalimo kaimelis.Palenkės vaivadijos administracijos informacija1975-1998 m. priklausė Suvalkų vaivadijai.

 Žymūs žmonės 
 Antanas Valinčius (1911–1994) – Lenkijos pedagogas, poetas, visuomenininkas.
 Simas Vaznelis (1879–1933) – Lietuvos pedagogas, kalbininkas.

 Kaimo įžymybės 
 Pakelės medinis drožinėtas kryžius.
 Paminklinis akmuo su užrašu Valinčiai ir Gedimino stulpais.
 Paminklinis akmuo su metaliniu kryžiumi ir užrašu: Valinčiai. 1642-2000. Čia mūsų žemė, kurią pasirinkome gyventi, ginti, mirti.
 Paminklinis akmuo su metaliniu kryžiumi ir užrašu: Kankintiems ir nužudytiems. 2001.
 Paminklinis akmuo su metaliniu kryžiumi ir užrašu: Tėvams ir protėviams atminti Lietuvos vardo 1000-aisiais.
 Keletas saugomų medinių XIX a. gyvenamųjų namų ir ūkinių pastatų.

 Šaltiniai 

 Tarybų Lietuvos enciklopedija, 4t, Vyriausioji Enciklopedijų Redakcija, Vilnius, 1988, 436 psl.

 Nuorodos 
 Kaimas Punsko valsčiaus žemėlapyje 
 Kaimo istorijos puslapiai 
 Kaimas žemėlapyje 
 Paminklas tėvams ir protėviams atminti

Kategorija:Punsko valsčius (Lenkija)